951 Gaspro

951 Gaspro estas malgranda malhela asteroido de la ĉefa asteroida zono, ano de la Flora familio.

 Malkovro 
Ĝi estis malkovrita de la rusa astronomo Grigorij Neujmin elde la Simeiza observatorio, la , dum la unua mondmilito.

 Nomo 
Pro neebleco komuniki, ĝi ricevis la provizoran nomon Σ45 kun la grekan literon Σ, kiu estis ŝanĝita al S. Ĝi poste ricevis la nomon de la marborda urbo Gaspro, en sudo de Krimeo.

 Esploro 
951 Gaspro estis la unua superflugita asteroido. La , la kosmosondilo Galileo, irante al Jupitero, pasis al 1600 km de ĝi kun relativa rapideco de 8 km/s. 57 bildoj estis senditaj al Tero, tiu farita plej proksime de distanco de 5300 km kun bilda precizeco de 54 m/rastrumero.

La ĉirkaŭaĵo de la suda poluso ne estis fotita, sed 80% el la surfaco de la asteroido estis bildigita.

Ĉar Galileo pasis tro malproksime de Gaspro, por ke la trajektorio de la kosmosondilo estu perturbita, nenia informo pri la maso de la asteroido estis ricevita.

 Ecoj 
951 Gaspro estas S-tipa asteroido riĉa je olivino kaj pirokseno. Ĝia surfaco ne montras grandajn variojn de albedo, kvankam subtilaj varioj de koloroj aperus sur foto en troigitaj koloroj.

Sur ĝia surfaco mankas grandaj krateroj, tio, kiu pensigas, ke la kolizio kaj la frakaso kiu naskis la Floran familion estas relative freŝdata. La analizo de la nombro da krateroj pensigas, ke la aĝo de la Gaspra surfaco estas inter 20 kaj 300 milionoj da jaroj.

Krom la malgrandaj krateroj, Gaspro montras ĉirkaŭ ses grandajn surfacojn ebenajn aŭ iome konkavajn. Unu el tiuj plataĵoj (tiel nomata Dunne Regio) de 5 × 7 km havas nenian reliefaĵon de pli ol 200 m. Oni ne scias ĉu tiuj plataĵoj rezultas de alfrapo aŭ estas edroj kreita, kiam pli granda korpo, kies Gaspro estus ero, estis frakasita. En la febla gravita forto de Gaspro, eblus ke alfrapaj krateroj formiĝus plataĵojn. Tiuj edroj kaj konkavaĵoj donas al Gaspro tre angulan formon.

Sulkoj, larĝaj de 100 al 200 metroj, longaj de ĉirkaŭ 2,5 km kaj profundaj de deko da metroj estas videblas sur la Gaspra surfaco. Ili eble formiĝis dum la disiĝo de la patra korpo, pro impaktoj kiuj ekskuis la rokon sub la tavolo de regolito. Iliaj ĉeesto montras, ke Gaspro estas solida korpo kaj ne rubamaso. Sistemo de tiaj sulkoj, pli ampleksa, estas videbla sur la luno de Marso Fobo.

 Listo de la krateroj kaj regionoj de Gaspro 
La Gaspraj regionoj ricevis la nomojn de astronomo kiuj aktive studis la planedeton.

 Regionoj  Nomita laŭ Dunne Regio  James Dunne Neujmin Regio  Grigorij Neujmin Yeates Regio  Clayne Yeates

La krateroj de Gaspro ricevis nomojn de kuracbanlokoj kaj marbanejojKrateroj de Gaspro.

 Kratero  Nomita laŭ la urbo: Aix Aix-en-Provence (Francio) Alupka  Alupko (Ukrainio) Baden-Baden  Baden-Baden (Germanio) Badgastein  Bad Gastein (Aŭstrio) Bagnoles  Bagnoles (Francio) Bath Bath (Britio) Beppu  Beppu (Japanio) Brookton  Brookton (Nov-Jorkio, Usono) Calistoga  Calistoga, (Kalifornio, Usono) Carlsbard  Karlovy Vary (Ĉeĥio) Charax  Ĥaraks (Ukrainio) Helwan  Heluan (Egiptujo) Ixtapan  Ixtapan (Meksiko) Katsiveli  Kacivelo (Ukrainio) Krynica  Krynica (Pollando) Lisdoonvarna  Lisdoonvarna (Irlando) Loutraki  Lutraki (Grekio) Mandal  Mandal (Norvegio) Manikaran  Manikaran (Barato) Marienbad  Mariánské Lázně (Ĉeĥio) Miskhor  Miskhor (Ukrainio) Moree  Moree (Aŭstralio) Ramlösa'  Ramlösa (Svedio) 'Rio Hondo  Termas de Río Hondo (Argentino) Rotorua  Rotorua (Nov-Zelando) Saratoga  Saratoga (Nov-Jorkio, Usono) Spa  Spa (Belgio) Tang-Shan  Tangŝan (Ĉinio) Yalova  Yalova (Turkio) Yalta  Jalto (Ukrainio) Zohar  Zohar (Israelo)

 Notoj kaj referencoj 


 Eksteraj ligiloj 




  Gaspro (Le système solaire à portée de votre souris - La Sunsistemo musklake atingebla)
  L'astéroïde (951) Gaspra (el la paĝaro de Jean-Michel)
  Gaspra, Asteroid 951 (el "View of the Solar System")

Kategorio:Asteroidoj de la ĉefa zono
Kategorio:Malkovrita de Grigorij Neujmin
Kategorio:Astronomiaj objektoj malkovritaj en 1916